**Ministru kabineta noteikumu projekta „****Grozījumi Ministru kabineta 2009.gada 10.marta noteikumos Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2009.gada 10.marta noteikumu Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai” (turpmāk – MK noteikumi Nr.238) 5.punktu atbildīgā iestāde ir Ekonomikas ministrija (turpmāk- EM), savukārt saskaņā ar 9.punktu projekta iesniedzējs ir akciju sabiedrība „Attīstības finanšu institūcija Altum” (turpmāk – sabiedrība Altum).  2009.gada 21.aprīlī tika noslēgts līgums starp sabiedrību Altum un EM par 2.2.1.4.1.apakšaktivitātes „Atbalsts aizdevumu veidā komersantu konkurētspējas uzlabošanai” (turpmāk – 2.2.1.4.1.aktivitāte) pirmās projektu iesniegumu atlases kārtas īstenošanu. Tās īstenošana ir noslēgusies 2014.gada 30.jūnijā. Līdz pirmās projektu iesniegumu atlases kārtas beigām sabiedrība Altum ir noslēgusi 100 aizdevumu līgumus par kopējo finansējumu 76 232 886 *euro* apmērā, tajā skaitā ERAF finansējums – 50 039 266 *euro*. Noslēgto līgumu ietvaros ir uzņemtas lielākas saistības nekā pieejamais finansējums saskaņā ar sabiedrības Altum un EM noslēgtā līguma 7.10.punktu, kas nosaka, ka aizdevuma fonda atmaksas 10% apmērā no līgumā norādītā Aizdevuma fonda sabiedrība Altum izmanto atbilstoši līgumā paredzētajam mērķim un kārtībai. Pirmās projektu iesniegumu atlases kārtas ietvaros sabiedrība Altum ir veikusi maksājumus 73 347 479 *euro* apmērā, kas sastāda 101% no Aizdevuma fonda apmēra.  2014.gada 25.augustā sabiedrība Altum uzsāka 2.2.1.4.1.aktivitātes otrās projektu iesniegumu atlases kārtas īstenošanu. Saskaņā ar 2014.gada 3.novembra grozījumiem MK noteikumos Nr.238, otrās projektu iesniegumu atlases kārtas ietvaros turpmāk tika sniegti arī aizdevumi saimnieciskās darbības uzsācējiem.  Saskaņā ar MK noteikumu Nr.238 8.1punktu, otrās projektu iesniegumu atlases kārtas ietvaros kopējais pieejamais finansējums ir 10 783 523 *euro,* ko veido ERAF finansējums – 7 506 258 *euro,* valsts budžets – 662 536 *euro* un sabiedrības Altum līdzfinansējums - 2 614 729 *euro.* Saskaņā ar EM un sabiedrības Altum noslēgto līgumu, otrās projektu iesniegumu atlases kārtas ietvaros aizdevumiem pieejamais finansējums ir 10 044 660 *euro* (ERAF- 6 850 868 *euro*, valsts budžets – 579 063 *euro*, sabiedrības Altum finansējums- 2 614 729 *euro*), savukārt sabiedrības Altum vadībasizmaksām ir pieejami finanšu līdzekļi 421 573 *euro* apmērā (ERAF- 373 945 un valsts budžeta līdzekļi – 47 628 *euro*). EM informē, ka otrās projektu iesniegumu atlases kārtas ietvaros netika noslēgts līgums par visu otrajai kārtai pieejamo finansējumu, lai nepārsniegtu vadības izmaksām noteiktos ierobežojumus.  Līdz š.g. 1.septembrim otrās projektu iesniegumu atlases kārtas ietvaros sabiedrība Altum ir noslēgusi 299 aizdevumu līgumus par kopējo finansējumu 7 852 140 *euro* apmērā. Tādējādi ir noslēgti līgumi par kopējo aizdevumiem pieejamo finansējumu 78% apmērā. Līdz š.g. 1.septembrim otrās projektu iesniegumu atlases kārtas ietvaros sabiedrība Altum ir veikusi maksājumus 6 946 981 *euro* apmērā, kas sastāda 69% no Aizdevuma fonda apmēra.  Papildus jāmin, ka saskaņā ar EM un sabiedrības Altum noslēgto līgumu, papildus ir pieejams finansējums no nopelnītajiem procentu ieņēmumiem – 2 709 518 *euro* apmērā (ERAF finansējums- 2 403 945 *euro,* valsts budžeta finansējums – 306 106 *euro*). Līdz š.g. 1.septembrim šī finansējuma ietvaros ir noslēgti 10 līgumi par kopējo finansējumu 1 137 385 *euro* (42% izpilde), savukārt izmaksāts ir finansējums 1 040 965 *euro* apmērā (38% izpilde). Ar nākamajiem grozījumiem līgumā starp EM un sabiedrību Altum šis finansējums tiks palielināts un turpmāk sastādīs 2 749 842 *euro*, t.sk. ERAF finansējums 2 439 180 *euro* un valsts budžeta finansējums 310 662 *euro.*  Lai mazinātu 2007.-2013.gada plānošanas perioda publiskā finansējuma neapguves risku, kā arī nesasteigtu maksājumu veikšanu noslēgtajiem līgumiem, EM ierosina pagarināt otrās projektu iesniegumu atlases kārtas projekta īstenošana termiņu līdz 2016.gada 30.jūnijam, papildus atrunājot, ka sabiedrība Altum var slēgt līgumus par aizdevumu piešķiršanu līdz 2015.gada 31.decembrim, savukārt 2016.gada pirmajā pusē var notikt maksājumu veikšana aizdevumu saņēmējiem. Šāda pieeja nav pretrunā ar Eiropas Komisijas 2015.gada 30.aprīļa pielikuma Nr.C (2015) 2771 Komisijas lēmumam, ar kuru groza Lēmumu Nr.C (2013) 1573, ar ko apstiprina pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007-2013) 3.6.punktu.  Saskaņā ar Komisijas 2006.gada 8.decembra Regulas (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu, 43.panta 4.punktu, sabiedrības Altum vadības izmaksas nedrīkst pārsniegt šādus ierobežojumus – vidēji gadā 4% mikroaizdevumu piešķiršanas gadījumā, savukārt 3% pārējo aizdevumu gadījumā. Ņemot vērā otrās projektu iesniegumu atlases kārtas aizdevuma fonda pieejamo finansējumu un indikatīvo sadalījumu pa finanšu instrumentiem (mikroaizdevumi, aizdevumi saimnieciskās darbības uzsākšanai un pārējie aizdevumi), EM ir konstatējusi, ka otrās projektu iesniegumu atlases kārtas ietvaros ir brīvais finansējums 156 179 *euro* apmērā (ERAF- 138 534 *euro* un valsts budžets – 17 645 *euro*), un ierosina to pārdalīt 2.2.1.4.2. apakšaktivitātes "Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai" (turpmāk – 2.2.1.4.2. aktivitāte) ietvaros. Līguma grozījumos starp EM un Altum tiks atrunāta šo līdzekļu pārskaitījuma veikšana uz 2.2.1.4.2.aktivitāti. EM apliecina, ka grāmatojumi un pārskaitījumi tiks veikti mēneša laikā, bet ne vēlāk kā līdz 2015.gada novembra beigām.  Tādējādi 2.2.1.4.1.aktivtātes ietvaros tiks veikti līguma grozījumi, paredzot finansējuma palielinājumu 161 111 *euro* (ERAF – 142 910 *euro* un valsts budžets- 18 201 *euro*) apmērā, kas tiks novirzīts vadības izmaksām.  Papildus informējam, ka sabiedrībai Altum vadības izmaksas tiek aprēķinātas saskaņā ar EM un Finanšu ministriju saskaņoto „Programmu vadības izmaksu aprēķināšanas metodiku”, kā arī EM četras reizes gadā veic sabiedrības Altum ceturkšņa pārskatu pārbaudes, kurās pārliecinās par šī finansējuma izlietojuma procentuālo apmēru.  MK noteikumu Nr.238 27.punkts nosaka dokumentu glabāšanas termiņu 2021.gada 31.decembri. Lai nodrošinātu, ka tiek ievērots Komisijas 2013.gada 18.decembra Regulas (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – Regula Nr.1407/2013) 6.panta 4.punktā noteiktais un Komisijas 2014. gada 17.jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Regula Nr.651/2014) 12.pantā noteiktais attiecībā uz dokumentu glabāšanas termiņu, noteikumu projekts paredz noteikt dokumentu glabāšanas termiņu 10 gadus kopš dienas, kad piešķirts pēdējais atbalsts.  Ņemot vērā augstākminēto, MK noteikumu Nr.238 grozījumu projekts paredz:   1. pārdalīt finansējumu 156 179 *euro* apmērā (ERAF- 138 534 *euro* un valsts budžets – 17 645 *euro*) uz 2.2.1.4.2.aktivitāti; 2. pagarināt 2.2.1.4.1. aktivitātes otrās projektu iesniegumu atlases kārtas projekta īstenošanas termiņu, papildus atrunājot, ka sabiedrība Altum var slēgt līgumus par aizdevumu piešķiršanu līdz 2015.gada 31.decembrim, savukārt 2016.gada pirmajā pusē var notikt maksājumu veikšana aizdevumu saņēmējiem; 3. noteikt, ka sabiedrība Altum iesniedz EM noslēguma pārskatu līdz 2016.gada 1.augustam; 4. noteikt dokumentu glabāšanas termiņu 10 gadus kopš dienas, kad piešķirts pēdējais atbalsts. |
| 3. | Projekta izstrādē iesaistītās institūcijas | EM un sabiedrība Altum |
| 4. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | | | Sabiedrība Altum, komersanti, saimnieciskās darbības uzsācēji |
| 2. | Tiesiskā regulējuma ietekme uz tautsaimniecību un administratīvo slogu | | | Projekts neparedz ietekmi uz administratīvo slogu.  Noteikumu projekts paredz ietekmi uz Latvijas tautsaimniecību (uzņēmējdarbību), jo nodrošina finanšu pieejamību komersantiem, saimnieciskās darbības uzsācējiem. |
| 3. | Administratīvo izmaksu monetārs novērtējums | | | Projekts šo jomu neskar. |
| 4. | Cita informācija | | | Nav |
|  | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | |
| 1. | | | Nepieciešamie saistītie tiesību aktu projekti | MK noteikumu projekts izskatāms Ministru kabineta sēdē vienlaicīgi ar šādiem grozījumiem:   1. darbības programmas „Uzņēmējdarbība un inovācijas” papildinājumā; 2. 2011.gada 2.augusta Ministru kabineta noteikumos Nr.614 „Noteikumi par darbības programmas „Uzņēmējdarbība un inovācijas"” papildinājuma 2.2.1.4.2. apakšaktivitāti „Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai””; 3. 2014.gada 13.maija Ministru kabineta noteikumos Nr.241 “Noteikumi par mezanīna aizdevumiem saimnieciskās darbības veicēju konkurētspējas uzlabošanai” | | |
| 2. | | | Atbildīgā institūcija | EM | | |
| 3. | | | Cita informācija | Papildus nepieciešami grozījumi:   1. Līgumā, kas noslēgts starp EM un sabiedrību Altum par 2.2.1.4.1.aktivitātes otrās projektu iesniegumu atlases kārtas projekta īstenošanu; 2. Līgumā, kas noslēgts starp EM un sabiedrību Altum par 2.2.1.4.2.aktivitātes īstenošanu. | | |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Ar normatīvo aktu tiek ieviesta:   1. Komisijas 2013.gada 18.decembra Regula (EK) Nr.1407/2013 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1) (turpmāk - Regula Nr.1407/2013); 2. Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Eiropas Savienības Oficiālais Vēstnesis, 2014.gada 26.jūnijs, L 187) (turpmāk - Regula Nr.651/2014). | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Ar normatīvo aktu tiek ieviestas Eiropas Savienības tiesību akta prasības:   * Regula Nr.1407/2013; * Regula Nr.651/2014. | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas Nr.1407/2013 6.panta 4.punkts* | | *Noteikumu projekta 2.punkts (ar ko groza MK noteikumu Nr.238 27.punktu).* | | *Ieviests pilnībā.* | *Neparedz stingrākas prasības.* |
| *Regulas Nr.651/2014 12.pants* | | *Noteikumu projekta 2.punkts (ar ko groza MK noteikumu Nr.238 27.punktu)* | | *Ieviests pilnībā.* | *Neparedz stingrākas prasības.* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | *Projekts šo jomu neskar.* | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | *Projekts šo jomu neskar.* | | | |
| Cita informācija | | Nav | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un sabiedrība Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un sabiedrības Altum esošo funkciju ietvaros. |
| 3. | Cita informācija | Nav |

**Anotācijas III un VI sadaļa – projekts šo jomu neskar**

Ekonomikas ministre D.Reizniece-Ozola

Vīza: Valsts sekretārs R.Beinarovičs

29.10.2015. 11:09

1767

E.Dlohi

67013082, [Elina.Dlohi@em.gov.lv](mailto:Elina.Dlohi@em.gov.lv)